Arcadio Maxílom

Si Arcadio Maxílom y Molero (November 13, 1862 – August 10, 1924) usa ka Sugboanong heneral panahon sa Rebolusyon sa mga Pilipino batok sa mga Katsila. Siya lumad nga taga-Tuburan, Sugbo.

Iyang mga ginikanan mao sila si Roberto Maxilom ug Gregoria Molero.

Usa siya ka magtutudlo sa wala pa mosulod sa Katipunan.

Panahon sa Rebolusyon ubos siya sa pagmando ni Leon Kilat ug usa sa mga miatake panahon sa Tres de Abril. Human sa kamatayon ni Leon Kilat siya ang namuno sa rebolusyon sa mga Sugbu. Sa Disyembre 16, 1898 nagpadala siyag suwat ngadto sa mga Kastila nga nagawhag kanila sa pagsurender. Namiya ang mga Kastila bisperas sa Pasko nagbilin lamang og tulo ka pari.

Pagkagun-ob sa Pilipinhong kagamhanan tungod sa pag-abot sa mga Amerikano, gipili ni Hen. Maxilom ang padayong pakiggubat. Oktubre 27, 1901 nitahan siya sa mga Amerikano.

Namatay siya Agosto 10, 1924.

Usa sa mga dagkong dalan sa Dakbayan sa Sugbo karon gingalan sa maong heneral.

Mga referensya

Mga nasodnong bayani sa Pilipinas
Mga Pilipinong politiko
Mga Sugboanon
Mga Pilipinong magtutudlo
Mga heneral
Mga natawo sa 1862
Mga namatay sa 1924
Mga natawo sa Nobiyembre 13
Mga namatay sa Agosto 10